  Майя Бывальцева П. И. Чайковскийлэн Воткаысь музей-усадьбаез «Музыка без границ: Великие композиторы России и Австрии» турмаршрутэ пыриз, со кык кунъёсын Крезьгурлэн арез улсын радъямын, ивортэ Удмуртиысь лулчеберетъя но туризмъя министерстволэн пресс-службаез. Озьы ик маршрутэ пыризы улосчимылэн Москваысь но Клинысь музейёсыз, Сергей Рахманиновлэн Ивановкаысь музеез, Леонид Собиновлэн Ярославльысь музеез, Большой но Мариинской театръёс, Москваысь но Петербургысь консерваториос, Крезьгур лулчеберетъя М. И. Глинка нимо огъросси музей огазеяськон но Санкт-Петербургысь театр но крезьгур искусствоосъя кун музей. Турмаршрутэтӥ нырысь ик ортчозы Австриысь дышетскисьёс. Тегъёс: Лулчеберет Туризм Удмуртия Чайковский Вотка  